Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: az ólomsörét használatát 2005. augusztus 15-ig. (lásd: 56/2005. (VI. 25.) FVM rendelet) A hazai veszélyeztetett
Paragraph Index: 513

2008. szeptember 30-án sikeresen lezárult. Feladatok A Magyarország már hivatalosan aláírta, az afrikai és eurázsiai vándorló ragadozómadarak védelmét szolgáló egyetértési memorandumot. Hazánknak kiemelkedõ szerepe van a vándorló ragadozómadarak védelmében, így a nemzetközi együttmûködés e fajok megõrzéséért, a memorandum ajánlásainak, az elfogadásra kerülõ cselekvési tervnek hazai végrehajtása a következõ évek fontos feladata. A vizes élõhelyeken az ólomsörét használati tilalmának jogi háttere 2005 óta adott, így a hangsúlyt az elkövetkezendõ idõszakban a gyakorlati végrehajtásra, illetve az ezzel kapcsolatos felvilágosító munkára kell helyezni, melyet a vadászati szervekkel közösen kell megvalósítani. Az AEWA által elfogadott fajvédelmi tervek hazánkra esõ feladatait végre kell hajtani, és biztosítani kell a jelentõs vízimadár-élõhelyek megõrzését. Hazánk az EUROBATS tanácsadó testületének négy munkacsoportjában vesz részt. E vállalásaink teljesítésének folytatása, az EUROBATS ülésekrõl kikerülõ szakmai ajánlások, illetve az elfogadott határozatok hazai érvényesítése és gyakorlati megvalósítása további feladat. 2011 a denevérek nemzetközi éve lesz, így a Bonni Egyezmény Titkárságának felkérésére a tagállamoknak programokat kell szervezniük a denevérek népszerûsítésére. Az Egyetértési memorandumokat tekintve, hazánknak kiemelt feladata a csíkosfejû nádiposzáta hortobágyi fészkelõ helyének fenntartása a költõ állomány megõrzése és gyarapítása. Emellett, mint Közép-Európában messze a legnagyobb, ráadásul növekedõ túzokállománnyal rendelkezõ ország, a túzokpopulációk védelme, illetve a bilaterális együttmûködések ösztönzése a szomszédos államok populációinak stabilizálása érdekében szintén prioritást igénylõ tevékenysége természetvédelmünknek. 7.1.6 Az európai, vadon élõ állatok, növények és élõhelyeik védelmérõl szóló egyezmény (Berni Egyezmény) Az egyezmény fõ célja az európai együttmûködés biztosítása a régió veszélyeztetett állat- és növényfajainak és veszélyeztetett élõhelyeinek védelme érdekében. E nemzetközi megállapodás célkitûzéseinek gyakorlati megvalósítását az Európai Unióban a madár-, illetve az élõhelyvédelmi irányelv által elõírt feladatok fedik le. Ennek megfelelõen hazánkban a természetvédelmi, erdészeti, vadászati és halászati jogszabálybanmeghatározott feladatok végrehajtását kellett összhangba hozni e nemzetközi megállapodás elõírásaival. Az egyezmény tagállamai konkrét esetekre vonatkozó ajánlásokat is elfogadnak. Ezek közül eddig egy vonatkozott kifejezetten Magyarországra, a rákosi vipera védelmének szigorítását kérték a magyar természetvédelemtõl. Ezért kutatási és védelmi program készült, többek között EU-s támogatással, és 2007-ben sikeresen zárult a „Rákosi vipera hosszútávú megõrzésének megalapozása” címû LIFE-Nature program. Feladatok A veszélyeztetett fajok esetében az egyezmény által elfogadott fajvédelmi tervek ajánlásait be kell építeni a hazai természetvédelmi munkába. 7.1.7 Az Európai Táj Egyezmény A több évszázados emberi tevékenység által jelentõs mértékben átalakított, az északi és a hegyvidéki tájak kivételével igen sûrûn lakott kontinensünkön a táj védelmét, fejlesztését az Európai Unió különbözõ szervezetei fontos feladatuknak tekintik. A gazdag európai táji örökség megõrzését szolgálja az Európai Táj Egyezmény. A 2000. október 20-án, Firenzében létrejött Európai Táj Egyezményt hazánk 2005. szeptember 28-án írta alá. Az Országgyûlés 2007. szeptember 17-én fogadta el az Európai Táj Egyezmény kihirdetésérõl szóló 2007. évi CXI. törvényt, amely 2008. február 1-jén lépett hatályba. Az egyezmény célja, hogy elõsegítse a táj védelmét, kezelését és tervezését, valamint hogy hozzájáruljon a tájak vonatkozásában megvalósuló európai együttmûködéshez. Ennek érdekében az egyezményt aláíró országok vállalják, hogy a tájat törvényben ismerik el és jogszabályba foglalt tájpolitikát alkotnak, melyek elõkészítésébe és megvalósításába bevonják az összes érintettet, a hatóságoktól kezdve a tájban élõ emberekig. Vállalják, hogy a tájpolitikát beépítik a regionális és települési tervezés rendszerébe, valamint minden olyan ágazati koncepcióba, stratégiába és politikába, amelynek közvetlen vagy közvetett hatása van, vagy lehet a tájra. Vállalják továbbá, hogy erõsítik a táj lakóinak kötõdését szûkebb pátriájukhoz, és növelik az egyének és társadalmi szervezetek részvételét a döntéshozatalban. Mindemellett a tájjal, tájvédelemmel kapcsolatos oktatást, képzést más szakterületekre is igyekeznek kiterjeszteni. Feladatok Az Európai Táj Egyezménybõl adódó feladatok végrehajtása érdekében a végrehajtásért felelõs tárcák közremûködésével létre kell hozni az Európai Táj Egyezmény Nemzeti Koordinációs Bizottságot és el kell készíteni az intézkedési tervet. A tájegyezmény végrehajtásának szakmai megalapozása érdekében el kell végezni a hiányzó tájkutatásokat, különös tekintettel a tájak számbavételére, természet- és tájvédelmi szempontú osztályozására. El kell végezni az Európai Táj Egyezmény végrehajtásához szükséges hazai jogi szabályozási feladatokat, illetve közremûködni szükséges az európai szintû szabályozási, együttmûködési programokban. Fontos a tájegyezmény megismertetése a végrehajtásban érdekeltekkel (önkormányzatok, társadalmi szervezetek, a tájban élõ és dolgozó emberek stb.). Az Európai Táj Egyezmény szemlélet formáló szerepe a kétévente adományozható Európai Táj Díjban is érvényesül. Ennek elõkészítésére nemzeti táj díj alapítására van szükség. Az évente megrendezendõ táj díj pályázat nyertesei elismerésben részesülnek. A nemzeti táj díjban részesült pályázatok közül a legkiemelkedõbb kerül felterjesztésre azEurópaiTájDíjra.Azelsõpályázatifordulóésnyertesénekeurópaifelterjesztése2008. decemberébenmegtörtént. 7.1.8 A bálnavadászat szabályozásáról szóló nemzetközi egyezmény Az utóbbi két évtizedben alapvetõen megváltozott a világ közvéleményének hozzáállásaa bálnavédelem kérdéséhez. Az új felfogás szerint többek között a bálnák jelképezik a világ közös természeti kincseit és ezért megõrzésükben a tengerrel nem rendelkezõ országoknak is van felelõssége. Az egyezmény végrehajtó szerve, a Nemzetközi Bálnavadászati Bizottság 1948 óta koordinálja a bálnák védelmével kapcsolatos nemzetközi feladatokat, illetve meghatározta az elejthetõ állatok számát. Mivel az állományok jó része ennek ellenére a kipusztulás szélére sodródott, 1986-ban moratóriumot hirdetett ki és azóta kereskedelmi célból tilos bálnát elejteni. Az Európai Unió politikájának megfelelõen és a hazai közvélemény nyomására Magyarország 2004. június 1-jén csatlakozott az egyezményhez, és azóta hazánk is támogatja szavazatával a néhány ország önzõ érdekeit szolgáló bálnavadászat tiltását. Feladatok Nemzetközi természetvédelmi, illetve széles közvélemény egybehangzó óhaja, hogy szûnjön meg a bálnavadászat. Az EU országokkal közösen továbbra is indokolt és szükséges, hogy Magyarország is határozottan képviselje a vadászatot elutasító álláspontját. 7.1.9 Kárpátok Egyezmény A Kárpátok védelmérõl és fenntartható fejlesztésérõl szóló keretegyezmény aláírására 2003-ban Kijevben került sor. Az Egyezményt mind a hét aláíró ország (Csehország, Lengyelország, Magyarország, Szlovákia, Ukrajna, Románia,

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes